projecte-aina/catalan_government_crawling huggingface dataset:
No t'han trucat mai a casa per proposar-te un viatge exòtic en canvi d'alguna compra innecessària?
No t'has sentit mai lligat de mans per la lletra menuda d'un contracte de telefonia que no havies llegit, o no t'has aprimat amb la dieta miraculosa que anunciava aquella revista?
Tot seguit t'oferim un ventall descriptiu de les estafes i els fraus més generalitzats.
Alguns dels fraus més comuns es fan per telèfon.
És el cas de les trucades que t'ofereixen una gran oportunitat, un premi, un viatge, una subscripció a una revista, qualsevol cosa.
Moltes promocions telefòniques enganyoses et poden fer adquirir algun producte sense adonar-te'n.
A la temporada alta, durant els períodes de vacances, sovint hi ha sobrereserva aèria o overbooking (manca d'espai als avions per excés de bitllets venuts), que obliga alguns passatgers a quedar-se a terra.
També és quan trobem retards i cancel·lacions de vols i quan es perd, es deteriora o es retarda l'equipatge.
Algunes agències de viatges o companyies aèries se'n desentenen, no se'n fan responsables.
Però has de saber que tens uns drets que t'emparen, per compensar o alleujar els perjudicis causats per aquesta mena de situacions.
La llista de possibles estafes i fraus és inacabable, i tots en podem ser víctimes.
Però també hi ha mecanismes legals per a protestar i reivindicar els nostres drets.
Si sents que t'han aixecat la camisa o que abusen de tu com a consumidor pots tramitar una reclamació davant l'administració per mitjà de diversos organismes:
Tots els establiments comercials tenen l'obligació de disposar de fulls de reclamació oficials.
Queda-te'n una còpia, dóna'n una altra al venedor i porta la tercera a una oficina d'atenció al consumidor.
A Catalunya pots trobar espais que posen a l'abast de tothom refrigeradors per deixar excedents alimentaris perquè els pugui aprofitar qualsevol persona.
L'Agència de Salut Pública de Catalunya forma les persones voluntàries que vetllen perquè en garanteixin la seguretat alimentària.
L'objectiu: evitar el malbaratament dels aliments.
D'acord amb l'Organització de les Nacions Unides per a l'Alimentació (FAO) un terç dels aliments que produïm per al consum humà es perd o es fa malbé arreu del món, quan molts d'aquests aliments són aprofitables.
Els estàndards estètics per a la seva comercialització i les indicacions sobre dates de consum preferent contribueixen a descartar aliments que es troben en bon estat.
A Catalunya cada any es llencen 262.471 tones d'aliments sòlids que es podrien aprofitar!
Fa uns anys un jove voluntari basc es feia creus quan veia com una noia coneguda seva, que aprofitava productes rebutjats d'un supermercat, havia d'esperar que els llencessin a les escombraries per recollir-los.
La noia ajudava els encarregats del súper a treure les bosses i a llençar-les, aleshores, un cop ja al contenidor, podia endur-se-les.
El motiu d'aquest "procediment" és el fet de que el supermercat és responsable dels aliments fins que no arriben a les escombraries.
El jove va estudiar com superar els problemes legals per poder aprofitar els aliments d'una manera més racional, constituint el projecte Nevera Solidària.
El seu desplegament va començar a Galdakao (Biscaia) estenent-se arreu de l'estat espanyol, amb tant bona acollida que ha fet que altres països hagin posat en marxa projectes similars amb l'objectiu de pal·liar el malbaratament alimentari.
A Catalunya, va comptar amb el suport de l'Agència de Salut Pública de Catalunya (ASPCAT).
"No hi ha res més excloent que fer coses per a exclosos" (Álvaro Saiz, fundador del projecte)
Les neveres solidàries estan a disposició de totes les persones, amb independència de la seva situació socioeconòmica, contribuint a treure l'estigma de la pobresa associada a l'acció d'obrir la nevera, i a fomentar la integració de les persones amb pocs o sense recursos amb la resta de la comunitat.
El projecte vol contribuir també a afavorir un corrent solidari més ampli.
Nevera Solidària conforma una xarxa, on tots els projectes adherits comparteixen principis, documentació i permisos legals.
És una mena de franquícia, però gratuïta.
No dona suport a cap iniciativa on hi hagi interessos econòmics o polítics.
A cadascun dels punts de la xarxa hi ha instal·lat un frigorífic, en un lloc físic que pot ser un local, una residència d'estudiants, un menjador escolar, etc. on es deixa que la gent actuï: els depositants (persones, comerços o entitats que aporten aliments al projecte) i els receptors que aprofiten els aliments.
Local al carrer Casp, núm. 80, Barcelona
Per aconseguir una alimentació suficient, nutritiva i segura, i que pugui fer front a la demanda creixent d'aliments a escala mundial, cal avançar cap a un sistema alimentari sostenible.
La producció d'aliments que respecta el medi ambient fa que el que mengis sigui més nutritiu i saludable.
A més a més, evita la contaminació de l'entorn i el maltractament animal i fomenta el desenvolupament sostenible.
Promoció de l'agricultura sostenible
La gestió adequada de l'agricultura, la silvicultura i la aqüicultura pot subministrar aliments nutritius per a tothom, protegint el medi ambient i alhora generant ingressos.
Aquesta gestió sostenible només és possible en un sistema d'economia circular, basat en:
- la racionalització dels cicles de vida dels recursos i
- en maximitzar la utilitat i el valor dels productes, components i materials
Catalunya Circular és una plataforma per compartir bones pràctiques a l'hora d'afrontar la limitació dels recursos existents, que serveixin d'exemple a entitats o empreses, augmentant l'eficàcia en el seu ús i transformació.
Posar fi a la fam, assolir la seguretat alimentària i la millora de la nutrició, i promoure l'agricultura sostenible és el segon objectiu de l'Agenda 2030 per al Desenvolupament Sostenible de Nacions Unides (ODS 2).
El passat mes d'octubre, coincidint amb el Dia Mundial de l'Alimentació, el CADS (Consell Assessor per al Desenvolupament Sostenible) va presentar l'informe Mengem Futur.
Analitza com ens proveïm d'aliments i com els consumim, i recomana:
- avançar cap a mètodes de producció alimentària més sostenibles i que es puguin adaptar als canvis globals, com la desforestació i el canvi climàtic.
- impulsar les dietes més saludables
- reduir el malbaratament alimentari i la generació de residus
- vetllar perquè tothom pugui accedir a una alimentació en quantitat i qualitat suficient
Una tercera part de l'aliment que es produeix al món es malbarata.
A Catalunya, el malbaratament a llars, comerços i restauració és aproximadament d'unes 260.000 tones anuals.
Reduir les pèrdues i malbaratament alimentari (PMA) és imprescindible per avançar cap a un sistema alimentari segur i més sostenible.
Sabem que les nostres inclinacions com a consumidors condicionen el sistema productiu.
Si ets més exigent amb els productes alimentaris, contribueixes a reorientar el producte i fins i tot la forma de produir-lo.
Informar-te millor sobre el que menges, ser més selectiu o selectiva com a consumidor i evitar el malbaratament té moltes implicacions positives, tant per a la teva salut com per a la sostenibilitat del sistema alimentari.
El Carnet Jove és un servei de la Generalitat de Catalunya per a tu, si tens entre 14 anys i 29 (ambdues edats incloses).
Per una petita quota anual, et permet de beneficiar-te de més de 8.000 avantatges i descomptes en tota mena de serveis i productes que ofereixen les entitats col·laboradores a Catalunya i la possibilitat de gaudir de més de 800.000 descomptes arreu d'Europa.
El Carnet Jove t'ofereix avantatges generals en els següents àmbits:
Tecnologia: Informàtica, fotografia, imatge i so, telefonia mòbil...
Formació: Idiomes, informàtica, autoescoles...
Salut: Odontologia, oftalmologia i òptiques, psicologia ginecologia...
Lleure: Parcs temàtics i d'atraccions, restauració...
Altres serveis: Assegurances, reserves a espectacles, subscripcions...
Des de la web pots cercar-los per comarca, municipi, àmbit, activitat o paraula clau, i altres avantatges temporals en esdeveniments culturals i esportius, i en activitats de lleure, entre d'altres.
On es demana aquest carnet i com?
Si vols obtenir el Carnet Jove, l'has de demanar a qualsevol oficina de 'la Caixa' o el pots demanar en línia.
Hi ha dues modalitats de Carnet Jove, el no financer i el financer.
El financer està vinculat a una llibreta d'estalvi, incorpora serveis bancaris i té tres versions: targeta Visa Electron, Visa Estrella o Visa Classic (les dues darreres, limitades a persones més grans de 18 anys).
El Carnet Jove a l'Estat espanyol i Europa
El Carnet Jove de la Generalitat de Catalunya forma part de l'Associació Europea del Carnet Jove (EYCA), de manera que t'ofereix la possibilitat de gaudir d'avantatges a totes les comunitats autònomes de l'Estat espanyol i als més de 30 països europeus.
La web i l'aplicació del Carnet Jove et descriu totes les ofertes a què et donen dret i hi pots fer una cerca de productes i serveis per comarques.
A més a més, t'explica tots els aspectes sobre aquests carnets: la sol·licitud, les modalitats, la vigència i encara més detalls que has de saber per treure'n profit i emprar-los correctament.
Base de dades de descomptes arreu d'Europa, espai per conèixer gent i galeria de fotos en línia, on pots compartir les fotos.
Tot això és a la web de l'Associació Europea del Carnet Jove.
No estem parlant de cap pel·lícula, ni sèrie de ficció, ni cap notícia de la vida real, sinó d'un joc de plataformes que pots descarregar totalment de franc, on aprendràs com descobrir o reconèixer moltes ofertes enganyoses que et pots trobar a centres comercials o altres botigues.
Llicència CC0 - cocoparisienne (Pixabay)
El videojoc, especialment adreçat al públic adolescent, pretén potenciar que tinguin armes per evitar i combatre els fraus.
Els jugadors/es coneixeran els seus principals drets en comprar un producte o contractar un servei, a més d'aprendre a evitar abusos i caure en el malbaratament.
El joc té quatre fases on hauràs d'enfrontar-te a empreses que intenten timar-te amb ofertes enganyoses.
En elles s'acumulen punts al sortejar enemics i obstacles i s'obtenen poders que ajuden avançar en recollir unes boles màgiques.
Les boles verdes donaran al jugador/a informació per defensar els seus drets, evitar enganys i no pagar més del compte en comprar productes i contractar serveis.
Aquesta informació és indispensable per arribar al final del joc, ja que allí es lluitarà contra un enemic al qual només es podrà vèncer si es recorda allò que s'ha après.
La primera fase transcorre a la casa del/de la protagonista, just el dia en què comencen les seves vacances.
Aquí comença el malson en rebre una allau d'ofertes comercials amb trampa a la televisió, el portàtil, el mòbil i, fins i tot, a la porta.
Si s'aconsegueix evitar tots els enganys, es podrà sortir de l'habitatge i arribar al supermercat del centre comercial, on intentaran prendre el pèl al jugador/a en cada passadís.
Després passarà per la resta de botigues del centre, en què haurà d'aprendre quins són els seus drets si es neguen a reparar productes avariats, pretenen cobrar-li més del que s'havia anunciat o li diuen que ja no poden aplicar-li una oferta perquè s'han acabat les existències.
La fase final té lloc en un aeroport: per pujar a l'avió que el/la portarà al seu lloc de vacances, el/la protagonista haurà de fer front a més abusos i conèixer com i què es reclama quan un vol es retarda.
El joc ja està disponible per a Windows, Mac, iPhone y Android.
Aquest és un projecte de FACUA Andalusia subvencionat per la Direcció General de Consum de la Junta.
FACUA-Consumidors en Acció és una organització no governamental, sense ànim de lucre, dedicada des dels seus orígens, el 1981, a la defensa dels drets dels consumidors.
Sovint sentim o escoltem la frase "tota crisi és una oportunitat".
Aquesta frase és molt discutible, però algunes persones sense cap escrúpol se la fan seva per aprofitar-se de les esperances i els somnis dels joves.
Aquests desaprensius inunden el món presencial i el món virtual d'ofertes falses o enganyoses en els sectors del treball, la formació i l'habitatge, precisament els tres eixos fonamentals en el desenvolupament del projecte de vida de les persones joves.
És en el món virtual però, on es concentra la major part de l'activitat fraudulenta.
Les dades personals s'han convertit en objecte de desig, s'utilitzen amb fins publicitaris i, molts dels anuncis falsos, es publiquen únicament per recollir dades personals per a la seva venda posterior.
Hi ha portals d'anuncis classificats que publiquen ofertes falses per tenir més visites i més ingressos per publicitat.
Podem trobar aquests anuncis en qualsevol àmbit.
El sector de la formació tampoc no es lliura d'algunes pràctiques fraudulentes.
Una de les males pràctiques és la de clonar els webs d'organismes o centres de formació reals, oferint i cobrant, per tant, cursos inexistents.
Un altre "clàssic" és el del cursos de pagament per accedir a un lloc de treball.
Can tenir en compte que en aquests moments la majoria de convocatòries d'oposicions estan bloquejades per les retallades de personal a les administracions i, per tant, un anunci d'un curs per preparar oposicions és poc fiable.
Per això cal verificar que l'oferta prové d'un organisme oficial o amb una seu presencial.
Si ets víctima d'algun tipus d'anunci fraudulent, no dubtis a denunciar-ho tu mateix perquè així evitaràs que molts altres joves siguin víctimes del mateix engany.
Pots adreçar-te a l'Agència Catalana del Consum, a les associacions de consumidors, i si la gravetat del frau s'escau, també al Mossos d'Esquadra.
Davant de qualsevol dubte també pots trucar al 012.
Sovint sentim o escoltem frases de l'estil de "aquesta oportunitat no la pots deixar escapar", quan sabem que les coses són relatives i s'han de sospesar.
Decidir sota pressió afavoreix que algunes persones sense escrúpols s'aprofitin de les necessitats dels altres, fins i tot d'una necessitat tan bàsica com la de l'habitatge
De persones desaprensives en trobem en el món presencial i el món virtual, amb ofertes falses o enganyoses en els sectors del treball, la formació i l'habitatge, precisament els tres eixos fonamentals en el desenvolupament del projecte de vida de les persones joves.
És en el món virtual però, on es concentra la major part de l'activitat fraudulenta.
Les dades personals s'han convertit en objecte de desig.
De vegades es publiquen anuncis falsos per recollir dades i vendre-les amb finalitats publicitàries.
Hi ha portals d'anuncis classificats amb ofertes falses per tenir més visites i més ingressos per publicitat.
Podem trobar aquesta mena de publicacions en qualsevol àmbit.
El mercat de l'habitatge, sobretot de lloguer, també és víctima de pràctiques fraudulentes tan repetitives que es poden considerar "marca registrada".
Si ets víctima d'algun tipus d'anunci fraudulent, no dubtis a denunciar-ho tu mateix perquè així evitaràs que molts altres joves siguin víctimes del mateix engany.
Pots adreçar-te a l'Agència Catalana del Consum, a les associacions de consumidors, i si la gravetat del frau s'escau, també al Mossos d'Esquadra.
Davant de qualsevol dubte també pots trucar al 012.
Si sempre has volgut formar part de les colles de gegants i els nans que recorren viles i ciutats, aprendre el ball de bastons, pujar castells, tocar la gralla i el timbal, escampar el foc amb la forca de dimoni, menar una bèstia o bé formar part d'una colla sardanista, ets al lloc adequat.
Tot seguit t'oferim webs des de les quals pots posar-te en contacte amb les federacions que apleguen aquestes colles per trobar la que tinguis més a prop.
En aquesta pàgina trobareu una relació de les Federacions, Coordinadores i Agrupacions d'entitats de cultura popular que desenvolupen la seva feina en l'àmbit nacional i que formen part del Consell de l'Associacionisme Cultural
Agendes i portals especialitzats en fires i festes i tradicions de Catalunya.
Des d'aquest espai web pots consultar les Festes populars i tradicionals, els Espectacles, les Fires de cultura popular i la Fira Mediterrània.
Cercador de l'agenda cultural del Departament de Cultura que mostra per data, lloc i població les fires i festes majors d'arreu de Catalunya.
Directori d'esdeveniments culturals dels Països Catalans de la Fundació puntCAT que afegeix cada dia de forma automatitzada més de 200 activitats de tot tipus que tenen lloc a tots els punts del territori.
El projecte té més de 100 fonts d'on obté informació, bàsicament de webs insititucionals d'Ajuntaments i altres agendes culturals.
Aplicació mòbil que inclou una xarxa social per informar-se dels programes d'esdeveniments de les festes populars de Catalunya, àlbum de fotos per compartir i comentar, xat intern per conèixer gent nova i estar en contacte amb les vostres amistats, programes de totes les festes populars amb ubicació a un mapa inclouent guia GPS, geolocalotzació per arribar els esdeveniments que us interessi sense perdre-us pel camí i informació immediata mitjançant alertes, notificacions i notícies.
El Carnet Jove és un servei de la Generalitat de Catalunya per a tu, si tens entre 14 anys i 29 (ambdues edats incloses).
Per una petita quota anual, et permet de beneficiar-te de més de 8.000 avantatges i descomptes en tota mena de serveis i productes que ofereixen les entitats col·laboradores a Catalunya i la possibilitat de gaudir de més de 80.000 descomptes arreu d'Europa.
En l'àmbit de la cultura, concretament obtindràs avantatges a cinema, teatre i espectacles, museus i fundacions o publicacions, entre d'altres activitats culturals.
La web i l'aplicació del Carnet Jove et descriu totes les ofertes a què et donen dret i hi pots fer una cerca de productes i serveis per comarques.
A més a més, t'explica tots els aspectes sobre aquests carnets: la sol·licitud, les modalitats, la vigència i encara més detalls que has de saber per treure'n profit i emprar-los correctament.
Aquesta tardor quedem al teatre, o a un concert, o a un espectacle de dansa, i, per què no? també al circ!
Gràcies a campanyes com "Escena 25", podràs accedir al teu espectacle preferit sense haver de rascar-te gaire la butxaca.
Torna la campanya avalada per l'acaparador èxit d'edicions anteriors amb la intenció de continuar rebentant les estadístiques d'afluència d'espectadors i omplir de gom a gom les sales de cinema els dies 11,12 i 13 de maig.
Ofertes especials i descomptes permanents en arts escèniques, concerts, cinema, llibres, multimèdia, exposicions i més activitats.
És una iniciativa de Televisió de Catalunya, Catalunya Ràdio, iCat.cat, El Periódico de Catalunya i el Departament de Cultura.
Antic Tel-Entrada amb descomptes per a tota mena d'esdeveniments.
Carnet per a joves de fins a 25 anys que ofereix tota una sèrie d'avantatges i descomptes al Centre de Cultura Contemporània de Barcelona (CCCB).
Ho saps, que pel fet de ser jove o estudiant tens molts avantatges a l'hora de viatjar per Catalunya o arreu del món?
Hi ha diversos carnets per obtenir descomptes quantiosos en allotjaments, transports, museus, restaurants...
A més, si ets universitari o universitària, amb el carnet d'estudiant del teu centre també tindràs tot d'avantatges.
Tingues en compte també que molts portals de viatges presenten també ofertes exclusives per a joves.
Amb aquest carnet, els joves que tenen entre 12 anys i 30 (ambdues edats incloses) poden beneficiar-se de més de 6.000 avantatges i descomptes en serveis diversos, activitats culturals, esportives o de lleure, allotjament, turisme, etc., de tot Catalunya.
El Carnet Jove també és vigent a la resta de l'estat espanyol i a més de 40 estats europeus adherits al programa Carnet Euro<26.
Amb aquest carnet et pots allotjar als albergs de la Xarxa Nacional d'Albergs Socials de Catalunya (Xanascat) i a les més de 4.000 instal·lacions de la International Youth Hostel Federation (IYHF), situades als principals indrets turístics de tot el món.
N'hi ha de diverses modalitats: juvenil, de grup, adult, familiar i estranger.
Com ja saps, a Internet pots trobar-hi tota mena de diccionaris, traductors, gramàtiques, dictats, vocabularis i fins i tot assessorament lingüístic, tot en línia.
T'oferim un breu recull pràctic d'algunes d'aquestes eines.
La missió del TERMCAT és coordinar l'activitat terminològica en llengua catalana, mitjançant la prestació de serveis de qualitat, la creació de productes terminològics i la normalització de neologismes, per garantir la disponibilitat de la terminologia catalana en tots els sectors de coneixement i d'activitat i per afavorir-ne l'ús.
Disposa de més de 100 diccionaris terminològics dividits en cinc grans sectors temàtics: ciències humanes, ciències de la vida i de la salut, ciències jurídiques i econòmiques, esports i indústria i tecnologia.
Treballa l'ortografia amb aquesta col·lecció de dictats en línia autocorrectius que posa al teu abast el web Llengua catalana.
Textos dels nivells elemental, intermedi, suficiència i superior.
Facilita a la ciutadania la resolució de qualsevol qüestió relacionada amb els usos lingüístics a Catalunya, especialment de la llengua catalana, la llengua occitana, aranès a l'Aran, i la llengua de signes catalana.
Hi ha molta gent a casa nostra que voldria viure la seva quotidianitat en català però que, per vergonya o per manca de pràctica, massa sovint no s'anima a parlar la nostra llengua.
En aquest sentit, el Voluntariat per la Llengua posa en contacte gent que vol practicar català amb gent que regala el seu temps per ajudar-les.
L'aprenent practica i el voluntari s'acostuma a no canviar de llengua quan no li parlen en català.
Per participar com a voluntari i ajudar una persona a practicar el català, o com a aprenent, per practicar la llengua, cal inscriure's al programa indicant l'opció escollida entre la modalitat virtual, la presencial o ambdues.
T'agradaria ser voluntari o voluntària per la llengua?
Mapa interactiu elaborat per l'Institut Ramon Llull amb el qual podràs saber de forma ràpida i directa quines són les universitats d'arreu del món que imparteixen estudis de llengua i cultura catalanes.
Hi ha més de 150 universitats a tot el món impartint docència de català.
T'agradaria viatjar en el temps per celebrar el Nadal al bell mig de Betlem?
Apropa't a algun dels pessebres vivents que es fan arreu de Catalunya i entra en escena.
Imatge d'arxiu del Pessebre Vivent de Celrà.
Viure el naixement en primera persona
En els pessebres vivents, actors, actrius i figurants fan reviure als visitants una part essencial de la història del cristianisme: el naixement de Jesús.
En aquestes representacions el visitant es converteix en un personatge més.
En moltes d'aquestes recreacions podràs passejar per un recorregut on travessaràs boscos, rius, cases o penya-segats, veient com els pastors es reuneixen al voltant de la foguera o dormen al ras.
Veuràs totes les "figures" que componen el naixement: el ferrer, els pastors... fins a completar el pessebre!
A Corbera de Llobregat (Baix Llobregat) tenen l'honor de ser els pioners en la celebració de pessebres vivents a Catalunya.
El 24 de desembre del 1962 van representar el primer pessebre vivent, promogut per en Josep Rodrigo i Puig.
Des d'aleshores, l'entitat sense ànim de lucre Amics de Corbera s'encarrega d'organitzar aquest esdeveniment festiu, un dels més visitats de Catalunya.
Una tradició estesa arreu del territori català
A banda del pessebre de Corbera, arreu de Catalunya hi ha moltes representacions nadalenques.
Música en directe o enregistrada, representacions parlades, estàtiques o en moviment, amb veu o vestuari d'època o tradicional català són algunes de les característiques dels diferents pessebres vivents.
Per assegurar la seva continuïtat i millorar a cada edició, la majoria d'associacions que representen els pessebres vivents cobren una entrada per veure'ls, en molts casos amb un preu simbòlic.
Si no t'ho vols perdre, consulta les dates i els horaris de les representacions, i gaudeix d'aquesta tradició.